ད་ལྟའི་དུས་ཚོད་འདིར་བོད་ནང་ལ་ཆོས་དད་རང་མོས་ཡོད་ལུགས་བཤད་པ་ཙམ་ལས།སྤྱིར་བཏང་མིའི་ཤེས་ཡོན་ཡར་རྒྱས་འགྲོ་བའི་ཐོག་ལ་ཆོས་ཀྱི་བསླབ་བྱའི་ནང་ནས་ཨ་ར་པ་ཙ་འདྲ་བགྲངས་ནས་རིག་པ་ཡར་རྒྱས་འགྲོ་ཐབས་འདྲ་བྱེད་ཀྱི་ཡོད་ན་མ་གཏོགས་དེ་མིན་སྤྱིར་བཏང་གི་ཤེས་ཡོན་ཡར་རྒྱས་འགྲོ་བ་ལ་ཆོས་དང་འབྲེལ་བ་དམིགས་བསལ་ཡོད་མེད་མི་ཤེས།ཚུར་ཕྱོགས་འདིར་སློབ་སྦྱོང་ཡོད་པའི་མི་སྤུས་དག་པོ་ཞིག་ཡོང་དང་མི་ཡོང་དེ་ཆོས་དང་འབྲེལ་བ་ཆེན་པོ་ཡོད་ཅིང།དེའི་ཆ་རྐྱེན་ང་ཚོར་ཡོད་པ་ལྟར་བོད་ནང་ལ་མེད་པ་རེད།རྒྱ་མིས་ག་རེ་བཤད་རུང་མ་བཤད་རུང༌།གང་ལྟར་ཆོས་ཟེར་བ་དེ་ཕན་ཐོགས་མེད་པ་ཞིག་ལ་ངོས་འཛིན་བྱེད་ཀྱི་ཡོད་པ་རེད།